Bosna i Hercegovina

Federacija Bosne i Hercegovine

Unsko – sanski kanton

OPĆINA BUŽIM

OPĆINSKI NAČELNIK

Broj:02-04-3629/26
Bužim, 20.10.2026. godine 

Na osnovu odredbe člana 1. stav (1) tačka 2. Odluke o raspodjeli i načinu utroška sredstava sa pozicije 614324- transfer udruženjima građana-ostali grantovi iz Budžeta Općine Bužim za 2026 godinu, broj: 02-11-797/26, 02-11-1225/26, 02-11-1439/26, 02-11-1910/26 i 02-11-2585/26, i odredbe člana 3. Pravilnika o kriterijima, načinu i postupku raspodjele budžetskih sredstava iz granta transfer udruženjima građana-ostali grantovi ekonomski kod 614324 koji se finansiraju sredstvima budžeta Općine Bužim za 2026. godinu, broj: 02-02-784/26 od 03.03.2026.godine,  Općinski načelnik općine Bužim, raspisuje: 
JAVNI POZIV 

za predlaganje projekata za finansiranje sredstvima Budžeta 

Općine  Bužim za 2026. godinu 

I. Pravo prijave na javni poziv

     Raspisuje se javni poziv za predlaganje projekata za finansiranje sredstvima Budžeta općine Bužim za 2026. godinu sa pozicije 614324-transfer udruženjima građana, ostali grantovi iz budžeta Općine Bužim za 2026. godinu.


Pravo prijave na javni poziv imaju udruženja, fondacije i druge nevladine organizacije, koji su  registrirani u BiH u skladu sa zakonskim propisima i imaju sjedište na području općine Bužim, a čiji projekti su kandidirani za finansiranje iz Budžeta općine Bužim i provode se u interesu i na području općine Bužim. 
II. Uslovi za korištenje sredstava iz Budžeta općine Bužim za 2026 godinu


• Da je projekat namjenjen građanima općine Bužim, 


• Da se projekat odnosi na slijedeće oblasti: (ekologija, ljudska prava i prava djeteta, jačanje demokratije, a naročito projekti koji podstiču veće učešće mladih i žena u društvenom životu, projekti za širu lokalnu zajednicu iz oblasti socijalne sigurnosti i zdravstvene zaštite, kao što je pomoć starim i penzionerima, bolesnim i hendikepiranim osobama, djeci sa posebnim potrebama)
III. Sadržaj potrebne dokumentacije


Prijava na javni poziv treba da sadrži:

· popunjen prijavni obrazac,

· rješenje o registraciji ( ovjerena kopija )

· identifikacijski broj aplikanta ( ovjerena kopija)

· ugovor sa bankom s navedenim transakcijskim računom ( ovjerena kopija)

· projekat s kojim se aplicira, koji treba da sadrži: naziv projekta, naziv organizacije, adresa, telef./fax i e – mail, oblast na koju se projekat odnosi i opis konkretnog problema koji se rješava realizacijom projekta, ciljevi projekta - na koji način se doprinosi rješavanju problema, ciljna grupa, detaljan opis projekta po mogućnosti navesti projektne aktivnosti i vremensku realizaciju projekta, 

· detaljan budžet projekta,

IV. Kriteriji za vrednovanje i odabir projekta:

a) Pozitivni kriteriji: 

1) vezanost projekta za oblast navedene u ovom pozivu
2) da se projekat odnosi na građane općine Bužim i da će se realizirati na području općine Bužim,

3) izražena potreba stanovništva za projektom,

4) jasna definicija ciljne grupe ( kome je namjenjen),
5) projekat je od uticaja na realizaciju drugih projekata u općini,

6) učešće predlagača projekta vlastitim ili donatorskim sredstvima,

7) održivost projekta.

b) Eliminatorni kriteriji:

a)nedostaju formalni uslovi za kandidovanje projekta ( nepotpuna i netačna dokumentacija)


b) projekat nije vezan za oblast navedenu u  poglavlju II,


c) tema projekta nije podudarna sa ciljevima i zadacima, odnosno registrovanom djelatnošću predlagača projekta,

V.  Mjesto i način podnošenja prijava:

Prijava odnosno predlaganje projekta po javnom pozivu se vrši na propisanom prijavnom obrazcu koji se može preuzeti na Info pultu u Centru za pružanje usluga građanima općine Bužim ili na web stranici općine Bužim ( www.opcinabuzim.ba).

Prijava projekta se predaje u zatvorenoj koverti, neposredno na šalteru 4. Centra za pružanje usluga građanima ili putem pošte – preporučeno na adresu: Općina Bužim, ul. 505. viteške brdske brigade br. 26., sa naznakom '' Predlaganje projekta za finansiranje sredstvima budžeta za 2026 godinu ''.

VI.  Rok za podnošenje prijava


Rok za prijavu projekta po javnom pozivu je 15 (petnaest) dana od dana objave na web stranici općine Bužim i na oglasnoj ploči Općine Bužim.

VII.  Ostale odredbe


Aplikant može aplicirati najviše sa jednim projektom i ne mogu mu se odobriti sredstva preko iznosa od 2.000,00 KM. 


Ocjenu i vrednovanje projekta izvršit će Komisija za vrednovanje i odabir projekata, koja i sastavlja prijedlog rang liste, te prijedlog odluke o raspodjeli sredstava koju će dostaviti Općinskom načelniku u roku od 15 dana od dana isteka roka javnoga poziva za prijavu projekata.
Odabrani korisnici po javnom pozivu potpisaće ugovor sa Općinskim načelnikom.

Nepotpune i neblagovremene prijave neće se razmatrati.






                           OPĆINSKI NAČELNIK








             Mersudin Nanić, dipl.ing.inf.
Obrađivač: Služba za opću upravu i društvene djelatnosti
	PRIJAVNI OBRAZAC

	1. Podaci o podnosiocu zahtjeva
--------------------------------------------------------------------------------------------------------------

Naziv podnosioca 

--------------------------------   

               (ulica i broj)

Kontakt osoba        

                          ----------------------------------     ----------------------------------------------------

Identifikacioni broj:                             
Transakcijski račun:                          
Tačan naziv banke:          




	2. KRATAK OPIS  PROJEKTA
Projekat: 

Kratak opis projekta:




     3. Finansijski plan projekta (izvori finansiranja, iznos ličnih sredstava i dr. način finansiranja),
Ukupna vrijednost projekta: 

Očekivana sredstva od Općine:

Sredstva od drugih izvora finansiranja: 

Općina Bužim: 

Vlada USK: 

Donacije: 

	  4.   Priloženi dokumenti

	1.
	Rješenje o registraciji (podnose samo neprofite organizacije),

	2.
	Projekat sa obrazloženjem (detaljno opisan projekat),

	3.
	Finansijski plan projekta (izvori finansiranja, iznos ličnih sredstava i dr..),

	4.
	Po potrebi i druga dokumentacija


I Z J A V A
1. Kao odgovorno lice podnosioca aplikacije, pod krivičnom i materijalnom odgovornošću, potvrđujem da su svi podaci navedeni u zahtjevu istiniti i tačni.
2. Navedena vlastita sredstva i sredstva iz ostalih izvora su u potpunosti osigurana. 

3. Dodijeljena sredstva će se koristiti isključivo za realizaciju odobrenog programa /projekta, a u skladu sa dostavljenom dokumentacijom. 

4. U slučajevima odustajanja od realizacije odobrenog programa/projekta, izvršit ćemo povrat odobrenih sredstava.

 5. Prihvatamo da kontrolu namjenskog utroška sredstava izvrši Općinski načelnik putem Službe za opću upravu i društvene djelatnosti.

6. Izvještaj o realizaciji projekta dostavit ćemo u rokovima i sadržaju koji se utvrdi u  Ugovoru o dodjeli sredstava.

















                                                            _______________________

Datum, 20.10.2026. godine                  M.P.                    Ovlaštena osoba/podnosilac zahtjeva

